text: Ridderakademiet rykker ind på slottet
  14 september 2019 kl. 08.52
  Børn og barnlige sjæle, der drømmer om at kæmpe som en rigtig ridder, kan i dag komme til Christian 2. festival på Sønderborg Slot.
  Der er noget til dem, der drømmer om at blive en fuldvoksen middelalderkriger.
  Og noget til dem, der gerne vil høre om den sidste nye litteratur om den berømte konge Christian 2.
  Sønderborg Slot slår lørdag portene op til en dag, der står i kongens tegn.
  - Christian 2. er helt klart vores mest kendte beboer, derfor er det også oplagt at gøre ham til hovedperson, fortæller museumsinspektør Mikkel Leth Jespersen til TV SYD.
  Kamp og debat
  Samtidig med de drabelige ridderkampe i arenaen er der foredrag i riddersalen. 
  Her blive en ny biografi om Christian 2. præsenteret, og samtidig er der debat om kongen i kunsten.
  Christian 2. var i fangenskab på Sønderborg Slot i perioden fra 1532 til 1549.
  Myten siger, at kongen i den periode gik rundt om et marmorbord, og lavede en dyb rille i bordet.
  - Myten den spøger stadig, men bordet det findes ikke i virkeligheden. Kun på et maleri, fortæller Mikkel Leth Jespersen.
  Det er første gang, at Sønderborg Slot holder Christian 2 festival. 
  Næste år er der et nyt emne. Her bliver det Genforeningen, der kommer i fokus.
  